b'\n_START_ARTICLE_\nSindromul mor\xc8\x9bii subite la sugari\n_START_SECTION_\nDefini\xc8\x9bie \xc8\x99i simptome\n_START_PARAGRAPH_\nSindromul de moarte subit\xc4\x83 a sugarului (SMSS), de asemenea cunoscut \xc8\x99i sub numele de  moarte instantanee  sau  moarte \xc3\xaen p\xc4\x83tu\xc8\x9b , reprezint\xc4\x83 decesul subit \xc8\x99i inexplicabil al unui copil cu v\xc3\xa2rsta de mai pu\xc8\x9bin de un an. Este necesar ca decesul s\xc4\x83 r\xc4\x83m\xc3\xa2n\xc4\x83 inexplicabil chiar \xc8\x99i dup\xc4\x83 o autopsie detaliat\xc4\x83 \xc8\x99i dup\xc4\x83 o investiga\xc8\x9bie detaliat\xc4\x83 a scenei decesului. SMSS apare de obicei \xc3\xaen timpul somnului. De obicei, decesul apare \xc3\xaentre orele 00:00 \xc8\x99i 09:00. Adesea, nu exist\xc4\x83 dovezi legate de mi\xc8\x99care brusc\xc4\x83 \xc8\x99i nu exist\xc4\x83 sunete produse.\n_START_SECTION_\nCauz\xc4\x83 \xc8\x99i diagnostic\n_START_PARAGRAPH_\nCauza exact\xc4\x83 a SMSS este necunoscut\xc4\x83. A fost propus\xc4\x83 cerin\xc8\x9ba unei combina\xc8\x9bii de factori, inclusiv o sensibilitate specific\xc4\x83 de baz\xc4\x83, un moment specific \xc3\xaen timpul dezvolt\xc4\x83rii \xc8\x99i un mediu de stres. Aceste elemente medii de stres pot include dormitul pe burt\xc4\x83 sau pe lateral, supra\xc3\xaenc\xc4\x83lzirea \xc8\x99i expunerea la fumul de \xc8\x9bigar\xc4\x83. Sufocarea accidental\xc4\x83 precum cea din timpul \xc3\xaemp\xc4\x83r\xc8\x9birii patului cu o alt\xc4\x83 persoan\xc4\x83 ar putea avea un rol. Un alt factor de risc este ca bebelu\xc8\x99ul s\xc4\x83 fie n\xc4\x83scut \xc3\xaenainte de 39 de s\xc4\x83pt\xc4\x83m\xc3\xa2ni de sarcin\xc4\x83. SMSS \xc3\xaensumeaz\xc4\x83 aproximativ 80% decesele infantile subite \xc8\x99i nea\xc8\x99teptate (DISN-uri), cu alte cauze ce includ infec\xc8\x9biile, afec\xc8\x9biunile genetice \xc8\x99i probleme cardiace. \xc3\x8en timp ce abuzul copiilor sub forma de sufocare inten\xc8\x9bionat\xc4\x83 poate fi diagnosticat\xc4\x83 gre\xc8\x99it ca SMSS, acest lucru pare a \xc3\xaensuma mai pu\xc8\x9bin de 5% dintre cazuri.\n_START_SECTION_\nPreven\xc8\x9bie\n_START_PARAGRAPH_\nCea mai eficient\xc4\x83 metod\xc4\x83 de a preveni SMSS este punerea copilului sub v\xc3\xa2rsta de un an s\xc4\x83 doarm\xc4\x83 pe spate. Alte m\xc4\x83suri includ o saltea mai dur\xc4\x83 separat\xc4\x83, dar \xc3\xaen apropierea persoanelor ce se ocup\xc4\x83 de \xc3\xaengrijirea lui, niciun a\xc8\x99ternut liber, un mediu de somn relativ r\xc4\x83coros, utilizarea unei suzete \xc8\x99i evitarea expunerii la fumul de tutun. Al\xc4\x83ptarea la s\xc3\xa2n \xc8\x99i imunizarea pot fi preventive. M\xc4\x83surile care au fost demonstrate neutile includ dispozitivele de pozi\xc8\x9bionare, monitoriz\xc4\x83rile bebelu\xc8\x99ilor \xc8\x99i ventilatoarele. Sprijinirea familiilor care au suferit \xc3\xaen urma SMSS este important\xc4\x83, deoarece decesul bebelu\xc8\x99ului este subit, f\xc4\x83r\xc4\x83 martori \xc8\x99i este adesea asociat\xc4\x83 cu o investiga\xc8\x9bie.\n_START_SECTION_\nEpidemiologie\n_START_PARAGRAPH_\nRatele de SMSS variaz\xc4\x83 de aproape zece ori \xc3\xaen \xc8\x9b\xc4\x83rile dezvoltate de la unul din o mie la unul din zece mii. SMSS a fost a treia cauz\xc4\x83 principal\xc4\x83 de deces al copiilor cu v\xc3\xa2rsta de sub un an \xc3\xaen Statele Unite ale Americii \xc3\xaen anul 2011. Este cea mai comun\xc4\x83 cauz\xc4\x83 de deces \xc3\xaentre v\xc3\xa2rstele de o lun\xc4\x83 \xc8\x99i un an. Aproximativ 90% dintre cazuri apar la o v\xc3\xa2rst\xc4\x83 mai mic\xc4\x83 de \xc8\x99ase luni, fiind cea mai frecvent\xc4\x83 \xc3\xaentre v\xc3\xa2rstele de dou\xc4\x83 luni \xc8\x99i patru luni. Apare mai des la b\xc4\x83ie\xc8\x9bi dec\xc3\xa2t la fete. Ratele au sc\xc4\x83zut cu mai mult de jum\xc4\x83tate \xc3\xaencep\xc3\xa2nd din anul 1990. \xc3\x8ens\xc4\x83, o parte dintre acestea ar putea fi cauzate de utilizarea altor diagnostice.'